# Technická správa

### Identifikačné údaje stavby a investora

Názov stavby: **Stavebné úpravy na objektoch Kolbisko, Opracovisko a Jazdiareň v Jazdeckom a športovom areáli Masarykov Dvor**

Miesto stavby: Pstruša, Vígľaš

Investor: Jazdecký klub Masarykov Dvor, Vígľaš 361, Vígľaš 962 02

Hlavný projektant: architektúra, s.r.o., J. R. Poničana 841/104, 962 23 Očová

Stupeň PD: Projekt pre ohlásenie stavebných úprav

### Základné údaje o stavbe

**1. stručný opis stavby z hľadiska účelu a funkcie, požiadavky na urbanistické, architektonické a výtvarné riešenie s uvedením navrhovaných kapacít**

Projekt predstavuje výmenu jazdeckého podložia v priestoroch Kolbiska, Opracoviska a krytej Jazdiarne s doplnením o drenážny systém podpovrchového zavlažovania. Nový drenážny systém pre Kolbisko a Opracovisko zahŕňa 3 šachty PVC DN500 zabezpečujúce reguláciu hladiny vody a drenážne potrubia rozvádzajúce vodu do celej plochy Kolbiska a Opracoviska. Medzi šachtami je vedené vodovodné potrubie ø100-110mm. Z každej šachty je vedené kanalizačné potrubie do existujúcej šachty, z ktorej vedie existujúce potrubie s vyústením do miestneho potoka. Do priestoru Kolbiska a Opracoviska sú z každej šachty vedené drenážne potrubia ø100-110mm prekryté geotextíliou, do ktorých sa pripájajú drenážne potrubia ø80-100mm, taktiež prekryté geotextíliou. Drenážne rúry sa ukladajú na HDPE fóliu a zasypú sa pieskom hrubšej frakcie 1-3mm, hrúbka vrstvy drenážneho piesku je 220mm. Pre vyrovnanie výškového rozdielu 300mm medzi severnou a južnou stranou kolbiska a opracoviska bude sokel nadbetónovaný. Na južnej strane sa navýši sokel o 100mm, na severnej strane o 350mm. Spád v úrovni kolbiska a opracoviska bude vyrovnaný v úrovni štrkového lôžka.

Nový drenážny systém pre Jazdiareň je zabezpečený prívodom vody z existujúceho objektu kotolne napojením na existujúci systém areálovej závlahy – vodovodné potrubie 1/2“. V objekte Jazdiarne bude umiestnený hlavný rozvádzač, z ktorého vychádzajú 4 zavlažovacie vetvy. Každá vetva sa skladá z vodovodného potrubia 1“ s prietokom 1,6l/h, pričom ich rozdielne dĺžky vyplývajú z rozdelenia na 4 sekcie. Sekcia 1 sa skladá z  drenážneho potrubia dĺžky 26,m, sekcia 2 z potrubia dĺžky 43,02m, sekcia 3 z potrubia dĺžky 59,11m a sekcia 4 z potrubia dĺžky 76,21m. Z každej sekcie sú kolmo vedené drenážne potrubia 1/2" s rozostupom 1m a dĺžky rozdielnej podľa danej sekcie. Vodovodné rúry 1“ sú vedené od rozvádzača popri oceľovej nosnej konštrukcií. Drenážne rúry 1/2" budú uložené nad HDPE fóliu a prekryté odolnými perforovanými rohožami hrúbky 40mm, tlmiacou nárazy a paru. Celé podložie v jazdiarni bude vybraté a nahradené novými vrstvami.

Kapacitné údaje navrhovanej stavby:

Plocha zahŕňajúca plochy kolbiska a opracoviska: 4594 m2

Plocha jazdiarne: 1901 m2

1. **Členenie stavby na prevádzkové súbory a stavebné objekty**

 **Výmena jazdeckého podložia na Kolbisku a Opracovisku**

 **Výmena jazdeckého podložia v Jazdiarni**

1. **Opis technického riešenia**
	1. **Zemné práce**

Zemné práce budú spočívať vo vykopaní rýh pre vodovodné a drenážne potrubie, v odstránení pôvodných vrstiev jazdeckého podložia na Kolbisku, Opracovisku a v Jazdiarni, vo vykopaní jám pre šachty. Výkopová zemina bude dočasne uložená na pozemku investora použije na finálne terénne úpravy okolia objektu resp. na spätné zásypy.

* 1. **Postup práce**

Postup stavebných prác na Kolbisku a Opracovisku bude spočívať v odstránení pôvodných vrstiev jazdeckého podložia (plastová rohož, piesok), prehĺbením podložia o cca 450-500mm a nanesením nových vrstiev. Najskôr sa nanesie vrstva štrkového lôžka hrúbky cca 300mm, na ktorú sa uloží hydroizolačná HDPE fólia a vytiahne sa až po betónový sokel. Na hydroizolačnú fóliu sa uložia drenážne rúry prekryté geotextíliou, zasypané drenážnym pieskom fr. 1-3mm hrúbky 220mm. Finálnou vrstvou je špeciálny piesok fr. 1mm hrúbky 130mm.

Postup stavebných prác v Jazdiarni bude spočívať v odstránení pôvodných vrstiev jazdeckého podložia (štrkové lôžko, plastová rohož, piesok) hrúbky 350mm a nanesením nových vrstiev. Najnižšie sa uloží vrstva štrkového lôžka hrúbky 150mm a prekryje ju geotextília. Na ňu sa rozloží hydroizolačná HDPE fólia, opäť prekrytá geotextíliou. Ďalšou vrstvou sú drenážne potrubia 1/2" , ktoré prekryje vodonepriepustná, poveternostne odolná karimatka tlmiaca nárazy a vodnú paru, hrúbky 40mm. Poslednou vrstvou je špeciálny povrch hrúbky 100mm – podobne ako pri Kolbisku a Opracovisku.

**4. Hygiena a bezpečnosť práce**

Pri stavebných prácach je nutné dodržiavať ustanovenia vyhl. 374 Zb. z roku 1990

* upozorňujem na povinnosť dodávateľa a investora zakotviť v hospodárskej zmluve alebo v zápise o odovzdaní staveniska oblasť bezpečnosti práce § 5, vyhl. 147/2013 Zb. montáž a demontáž lešenia musia vykonávať osoby s predpísanou odbornou kvalifikáciou § 9, odst. 2 písm. e, vyhl. 374/1990 Zb.

November 2021

Bc. Martina Piatriková